ܦܘܼܢܵܝ ܥܲܡܵܐ ܥܲܠ ܩܵܠܵܐ ܕܥܵܡܪܵܢܹ̈ܐ ܐܲܨܠܵܝܹ̈ܐ ܘܒܢܲܝ̈ ܓܵܙܲܪ̈ܝܵܬܹܐ ܕܬܘܼܪܸܥܬܵܐ ܕܬܘܿܪܸܣ

ܒܕܲܥܬܝܼܕ ܩܘܼܪܒܵܐ ܒܸܕ ܦܵܝܫܵܐ ܛܠܝܼܒܬܵܐ ܡ̣ܢ ܡܓܲܒܝܵܢܹ̈ܐ ܐܘܿܣܬܪܵܠܵܝܹ̈ܐ ܕܕܵܪܝܼ ܩܵܠܵܐ ܓܵܘ ܚܲܕ ܦܘܼܢܵܝ ܥܲܡܵܐ. ܦܘܼܢܵܝ ܥܲܡܵܐ ܒܸܕ ܛܵܠܸܒ ܐܸܢ ܚܲܕ ܩܵܠܵܐ ܕܥܵܡܪܵܢܹ̈ܐ ܐܲܨܠܵܝܹ̈ܐ ܘܒܢܲܝ̈ ܓܵܙܲܪ̈ܝܵܬܹܐ ܕܬܘܼܪܸܥܬܵܐ ܕܬܘܿܪܸܣ ܩܵܐ ܦܵܪܠܸܡܵܢܬ ܦܵܐܸܫ ܡܘܼܬܒ݂ܵܐ ܓܵܘ ܢܵܡܘܿܣܵܐ. ܦܵܪܠܸܡܵܢܬ ܝܼܠܹܗ ܗ̇ܘ ܓܘܼܫܡܵܐ ܕܟܹܐ ܥܵܒܼܹܕ ܩܵܢܘܿܢܹ̈ܐ ܩܵܐ ܐܘܿܣܬܪܵܠܝܵܐ.

ܡܘܿܕܝܼ ܝܠܹܗ ܩܵܠܵܐ ܩܵܐ ܦܵܪܠܸܡܵܢܬ؟

ܩܵܠܵܐ ܝܼܠܹܗ ܚܕܵܐ ܐܘܼܪܚܵܐ ܩܵܐ ܥܵܡܪܵܢܹ̈ܐ ܐܲܨܠܵܝܹ̈ܐ ܘܒܢܲܝ̈ ܓܵܙܲܪ̈ܝܵܬܹܐ ܕܬܘܼܪܸܥܬܵܐ ܕܬܘܿܪܸܣ ܕܝܵܗܒ݂ܝܼ ܡܸܠܟܵܐ (ܢܲܨܝܼܗܲܬ) ܩܵܐ ܫܘܼܠܛܵܢܵܐ ܒܘܼܬ ܩܵܢܘܿܢܹ̈ܐ ܕܐܝܼܬܠܗܘܿܢ ܟܵܐܪ ܥܲܠܲܝܗܝ. ܡܲܥܢܵܝܵܐ ܕܟܬܵܒ݂ܬܵܐ ܕܩܵܠܵܐ ܠܓܵܘ ܢܵܡܘܿܣܵܐ ܒܸܕ ܗܵܘܹܐ ܕܩܵܠܵܐ ܒܸܕ ܗܵܘܹܐ ܠܹܗ ܚܲܕ ܓܲܪܵܐ ܐܲܡܝܼܢܵܝܵܐ ܠܡܲܩܪܘܼܒ݂ܹܐ ܡܸܠܟܵܐ ܩܵܐ ܫܘܼܠܛܵܢܵܐ ܒܘܼܬ ܨܒܘܼܝܵܬܹ̈ܐ ܕܐܝܼܬܠܗܘܿܢ ܟܵܐܪ ܥܲܠ ܥܵܡܪܵܢܹ̈ܐ ܐܲܨܠܵܝܹ̈ܐ ܘܒܢܲܝ̈ ܓܵܙܲܪ̈ܝܵܬܹܐ ܕܬܘܼܪܸܥܬܵܐ ܕܬܘܿܪܸܣ. ܩܵܠܵܐ ܩܵܐ ܦܵܪܠܸܡܵܢܬ ܒܸܕ ܗܵܘܹܐ ܚܕܵܐ ܦܘܼܪܣܵܐ ܠܡܲܘܕܘܼܝܹܐ ܒܥܵܡܪܵܢܹ̈ܐ ܐܲܨܠܵܝܹ̈ܐ ܘܒܒܢܲܝ̈ ܓܵܙܲܪ̈ܝܵܬܹܐ ܕܬܘܼܪܸܥܬܵܐ ܕܬܘܿܪܸܣ ܓܵܘ ܢܵܡܘܿܣܵܐ ܘܩܵܐ ܕܡܲܪܕܘܼܬܲܝܗܝ ܦܵܝܫܵܐ ܩܒܝܼܠܬܵܐ ܘܙܘܼܝܸܚܬܵܐ.

ܩܵܡܘܿܕܝܼ ܝܢܵܐ ܥܵܡܪܵܢܹ̈ܐ ܐܲܨܠܵܝܹ̈ܐ ܘܒܢܲܝ̈ ܓܵܙܲܪ̈ܝܵܬܹܐ ܕܬܘܼܪܸܥܬܵܐ ܕܬܘܿܪܸܣ ܒܸܛܠܵܒܵܐ ܕܗܵܘܹܐ ܠܗܘܿܢ ܚܲܕ ܩܵܠܵܐ ܩܵܐ ܦܵܪܠܸܡܵܢܬ؟

ܥܵܡܪܵܢܹ̈ܐ ܐܲܨܠܵܝܹ̈ܐ ܘܒܢܲܝ̈ ܓܵܙܲܪ̈ܝܵܬܹܐ ܕܬܘܼܪܸܥܬܵܐ ܕܬܘܿܪܸܣ ܗܘܸܝܹܐ ܝܢܵܐ ܒܸܛܠܵܒܵܐ ܕܫܘܼܠܛܵܢܵܐ ܡܲܘܕܹܐ ܒܝܼܲܝܗܝ ܩܵܐ ܩܘܼܪܒܵܐ ܠ 100 ܫܸܢܹ̈ܐ. ܥܵܡܪܵܢܹ̈ܐ ܐܲܨܠܵܝܹ̈ܐ ܘܒܢܲܝ̈ ܓܵܙܲܪ̈ܝܵܬܹܐ ܕܬܘܼܪܸܥܬܵܐ ܕܬܘܿܪܸܣ ܟܹܐ ܝܵܕܥܝܼܠܗܘܿܢ ܟܢܘܼܫܝܵܬܲܝܗ̈ܝ ܘܡܲܪܕܘܼܬܲܝܗܝ ܒܘܼܫ ܨܦܵܝܝܼ. ܐܵܢܝܼ ܒܘܼܫ ܨܦܵܝܝܼ ܟܹܐ ܝܵܕܥܝܼ ܕܵܐܟ݂ܝܼ ܫܵܪܝܼܠܗܘܿܢ ܟܘܼܬܵܫܹ̈ܐ ܕܟܢܘܼܫܝܵܬܲܝܗ̈ܝ ܟܹܐ ܬܵܦܩܝܼ ܒܝܼܲܝܗܝ ܘܒܐܲܝܵܐ ܐܘܼܪܚܵܐ ܒܵܪܝܼ ܢܸܣܝܵܢܹ̈ܐ ܒܘܼܫ ܟܹܐܢܹ̈ܐ ܩܵܐ ܥܵܡܪܵܢܹ̈ܐ ܐܲܨܠܵܝܹ̈ܐ ܘܒܢܲܝ̈ ܓܵܙܲܪ̈ܝܵܬܹܐ ܕܬܘܼܪܸܥܬܵܐ ܕܬܘܿܪܸܣ.

ܡܘܿܕܝܼ ܒܸܕ ܥܵܒ݂ܸܕ ܩܵܠܵܐ ܩܵܐ ܦܵܪܠܸܡܵܢܬ؟

ܩܵܠܵܐ ܒܸܕ ܡܲܨܝܸܬ ܠܡܸܠܟܵܐ ܡ̣ܢ ܥܵܡܪܵܢܹ̈ܐ ܐܲܨܠܵܝܹ̈ܐ ܘܒܢܲܝ̈ ܓܵܙܲܪ̈ܝܵܬܹܐ ܕܬܘܼܪܸܥܬܵܐ ܕܬܘܿܪܸܣ ܒܘܼܬ ܨܒܘܼܝܵܬܹ̈ܐ ܕܐܝܼܬܠܗܘܿܢ ܟܵܐܪ ܥܲܡ ܚܲܝܲܝܗ̈ܝ، ܗܵܕܟ݂ܵܐ ܕܫܘܼܠܛܵܢܵܐ ܡܵܨܹܐ ܕܥܵܒ݂ܸܕ ܦܘܼܣܩܵܢܹ̈ܐ ܒܘܼܫ ܛܵܒ݂ܹ̈ܐ ܕܐܝܼܬܠܗܘܿܢ ܟܵܐܪ ܥܲܠ ܥܵܡܪܵܢܹ̈ܐ ܐܲܨܠܵܝܹ̈ܐ ܘܒܢܲܝ̈ ܓܵܙܲܪ̈ܝܵܬܹܐ ܕܬܘܼܪܸܥܬܵܐ ܕܬܘܿܪܸܣ.

ܡܵܢܝܼ ܒܸܕ ܗܵܘܹܐ ܩܲܝܘܼܡܵܐ ܕܩܵܠܵܐ ܩܵܐ ܦܵܪܠܸܡܵܢܬ؟

ܗܲܕܵܡܹ̈ܐ ܕܩܵܠܵܐ ܒܸܕ ܗܵܘܝܼ ܩܲܝܘܼܡܹ̈ܐ ܦܪܝܼܫܹܐ ܡ̣ܢ ܥܵܡܪܵܢܹ̈ܐ ܐܲܨܠܵܝܹ̈ܐ ܘܒܢܲܝ̈ ܓܵܙܲܪ̈ܝܵܬܹܐ ܕܬܘܼܪܸܥܬܵܐ ܕܬܘܿܪܸܣ ܡ̣ܢ ܟܠܚܲܕ ܐܘܼܚܕܵܢܵܐ ܘܐܸܩܠܹܝܡܵܐ ܒܸܚܒ݂ܵܫܵܐ ܦܸܢܝܵܬܹ̈ܐ ܪܲܚܝܼܩܹ̈ܐ. ܩܲܝܘܼܡܹ̈ܐ ܒܸܕ ܦܵܝܫܝܼ ܦܪܝܼܫܹܐ ܒܝܲܕ ܥܵܡܪܵܢܹ̈ܐ ܐܲܨܠܵܝܹ̈ܐ ܘܒܢܲܝ̈ ܓܵܙܲܪ̈ܝܵܬܹܐ ܕܬܘܼܪܸܥܬܵܐ ܕܬܘܿܪܸܣ ܓܵܘ ܦܢܝܼܬܲܝܗܝ ܡܲܗܲܠܵܝܬܵܐ.

ܦܝܼܫܠܗܘܿܢ ܥܵܡܪܵܢܹ̈ܐ ܐܲܨܠܵܝܹ̈ܐ ܘܒܢܲܝ̈ ܓܵܙܲܪ̈ܝܵܬܹܐ ܕܬܘܼܪܸܥܬܵܐ ܕܬܘܿܪܸܣ ܒܘܼܩܪܹܐ ܕܝܵܗܒ݂ܝܼ ܠܪܸܥܝܵܢܲܝܗ̈ܝ ܘܡܲܚܫܲܚܝܵܬܲܝܗ̈ܝ ܒܘܼܬ ܩܵܠܵܐ ܩܵܐ ܦܵܪܠܸܡܵܢܬ؟

ܒܐܲܠܦܵܝܹ̈ܐ ܕܥܵܡܪܵܢܹ̈ܐ ܐܲܨܠܵܝܹ̈ܐ ܘܕܒܢܲܝ̈ ܓܵܙܲܪ̈ܝܵܬܹܐ ܕܬܘܼܪܸܥܬܵܐ ܕܬܘܿܪܸܣ ܝܘܼܗܒ݂ܹܐ ܝܢܵܐ ܠܪܸܥܝܵܢܲܝܗ̈ܝ ܘܡܲܚܫܲܝܵܬܲܝܗ̈ܝ ܒܘܼܬ ܩܵܡܘܿܕܝܼ ܐܝܼܬ ܣܢܝܼܩܘܼܬܵܐ ܠܚܲܕ ܩܵܠܵܐ ܘܕܵܐܟܼܝܼ ܓܵܪܲܓ ܕܦܵܠܸܚ ܩܵܐ ܪܵܒܵܐ ܫܸܢܹ̈ܐ. ܥܸܠܸܠ ܡ̣ܢ 80% ܕܥܵܡܪܵܢܹ̈ܐ ܐܲܨܠܵܝܹ̈ܐ ܘܒܢܲܝ̈ ܓܵܙܲܪ̈ܝܵܬܹܐ ܕܬܘܼܪܸܥܬܵܐ ܕܬܘܿܪܸܣ ܒܸܣܢܵܕܵܐ ܝܢܵܐ ܩܵܐ ܚܲܕ ܩܵܠܵܐ ܩܵܐ ܦܵܪܠܸܡܵܢܬ.

ܡܘܿܕܝܼ ܐ݇ܡܵܪܵܐ ܝܢܵܐ ܚܲܒܝܼܪܹ̈ܐ ܩܵܢܘܿܢܵܝܹ̈ܐ؟

ܢܘܿܡܝܼܩܹ̈ܐ ܢܵܡܘܿܣܵܝܹ̈ܐ ܒܸܚܒ݂ܵܫܵܐ ܐܵܢܝܼ ܕܝܼܢܵܐ ܩܲܝܘܼܡܹ̈ܐ ܕܫܘܼܠܛܵܢܵܐ ܐܵܘܝܵܝܵܐ ܐ݇ܡܝܼܪܹܐ ܝܢܵܐ ܕܠܲܝܬ ܚܕܵܐ ܒܵܨܘܿܪܘܼܬܵܐ ܒܩܵܠܵܐ ܡ̣ܢ ܩܵܢܘܿܢܵܐ ܓܹܝܒܵܐ ܘܒܸܕ ܡܲܥܒ݂ܸܕܠܹܗ ܛܲܟ݂ܣܲܢ ܕܫܘܼܠܛܵܢܵܐ ܕܗܵܘܹܐ ܒܘܼܫ ܛܵܒ݂ܵܐ.

ܡܵܨܹܐ ܩܵܠܵܐ ܕܥܵܒܼܹܕ ܩܵܢܘܿܢܹ̈ܐ؟

ܠܵܐ. ܩܵܠܵܐ ܠܹܐ ܗܵܘܹܐ ܠܹܗ ܚܲܝܠܵܐ ܕܬܵܪܸܨ ܩܵܢܘܿܢܹ̈ܐ. ܗ̇ܘ ܐܲܚܟ̰ܝܼ ܒܸܕ ܡܲܩܪܸܒ݂ ܡܸܠܟܵܐ (ܢܲܨܝܼܗܲܬ) ܒܘܼܬ ܨܒܘܼܝܵܬܹ̈ܐ ܕܐܝܼܬܠܗܘܿܢ ܟܵܐܪ ܥܲܠ ܥܵܡܪܵܢܹ̈ܐ ܐܲܨܠܵܝܹ̈ܐ ܘܒܢܲܝ̈ ܓܵܙܲܪ̈ܝܵܬܹܐ ܕܬܘܼܪܸܥܬܵܐ ܕܬܘܿܪܸܣ.

ܐܲܝܢܝܼ ܒܘܼܩܵܪܵܐ ܒܸܕ ܦܵܐܸܫ ܒܘܼܩܪܵܐ ܒܝܲܕ ܦܘܼܢܵܝ ܥܲܡܵܐ ܕܩܵܠܵܐ ܕܥܵܡܪܵܢܹ̈ܐ ܐܲܨܠܵܝܹ̈ܐ ܘܒܢܲܝ̈ ܓܵܙܲܪ̈ܝܵܬܹܐ ܕܬܘܼܪܸܥܬܵܐ ܕܬܘܿܪܸܣ؟

"ܚܲܕ ܩܵܢܘܿܢܵܐ ܡܘܼܚܫܹܚܵܐ: ܫܲܚܠܲܦܬܵܐ ܕܢܵܡܘܿܣܵܐ ܠܡܲܘܕܘܼܝܹܐ ܒܥܲܡܡܹ̈ܐ ܩܲܕܡܵܝܹ̈ܐ ܕܐܘܿܣܬܪܵܠܝܵܐ ܒܫܲܬܐܲܣܬܵܐ ܕܚܲܕ ܩܵܠܵܐ ܕܥܵܡܪܵܢܹ̈ܐ ܐܲܨܠܵܝܹ̈ܐ ܘܒܢܲܝ̈ ܓܵܙܲܪ̈ܝܵܬܹܐ ܕܬܘܼܪܸܥܬܵܐ ܕܬܘܿܪܸܣ. ܡܲܟܫܘܼܛܹܐ ܝܬܘܿܢ ­­ܠܐܵܗܵܐ ܫܘܼܚܠܵܦܵܐ ܡܘܼܚܫܸܚܵܐ؟"

ܕܵܐܟ݂ܝܼ ܒܸܕ ܕܵܪܸܝܢ ܩܵܠܵܐ ܓܵܘ ܦܘܼܢܵܝ ܥܲܡܵܐ؟

ܦܘܼܢܵܝ̈ ܥܲܡܵܐ ܝܼܢܵܐ ܗܲܪ ܐܲܝܟ݂ ܓܲܒܵܝܵܬܹ̈ܐ. ܒܸܕ ܦܵܝܫܝܼܬܘܿܢ ܝܘܼܗܒ݂ܹܐ ܚܲܕ ܘܲܪܵܩܵܐ ܕܕܪܵܝܬܵܐ ܕܩܵܠܵܐ ܐܲܝܟܵܐ ܕܒܘܼܩܵܪܵܐ ܝܼܠܹܗ ܒܥܸܠܸܠ ܘܒܸܕ ܣܵܢܩܝܼܬܘܿܢ ܕܟܵܬܒ݂ܝܼܬܘܿܢ ‘YES’ ('ܗܹܐ') ܝܲܢ ‘NO’ ('ܠܵܐ') ܒܠܸܫܵܢܵܐ ܐܸܢܓܠܸܣܵܝܵܐ ܗܵܕܟ݂ܵܐ ܕܩܵܠܵܘܟ݂ܘܿܢ ܦܵܐܹܫ ܚܘܼܫܒܸܢܵܐ.

ܡܘܿܕܝܼ ܒܸܕ ܗܵܘܹܐ ܐܸܢ ܒܘܼܫܵܝܘܼܬܵܐ (ܣܲܗܡܵܐ ܙܵܘܕܵܐ) ܕܐ݇ܢܵܫܹ̈ܐ ܕܪܹܐܠܗܘܿܢ ܩܵܠܵܐ YES (ܗܹܐ)؟

ܐܸܢ ܒܘܼܫܵܝܘܼܬܵܐ ܕܐ݇ܢܵܫܹ̈ܐ ܕܪܹܐܠܗܘܿܢ ܩܵܠܵܐ Yes ܩܵܐ ܩܵܠܵܐ، ܒܗ̇ܝܓܵܗܐ ܫܘܼܠܛܵܢܵܐ ܒܸܕ ܫܵܩܸܠ ܪܸܥܝܵܢܹ̈ܐ ܘܡܲܚܫܲܚܝܵܬܹ̈ܐ ܕܥܵܡܪܵܢܹ̈ܐ ܐܲܨܠܵܝܹ̈ܐ ܘܒܢܲܝ̈ ܓܵܙܲܪ̈ܝܵܬܹܐ ܕܬܘܼܪܸܥܬܵܐ ܕܬܘܿܪܸܣ ܠܬܲܡܘܼܡܹܐ ܣܘܼܟܵܡܵܐ ܕܩܵܠܵܐ ܘܠܡܲܬܘܼܒ݂ܹܐ ܩܵܢܘܿܢܹ̈ܐ ܠܚܝܼܡܹ̈ܐ ܩܵܐ ܫܲܬܐܸܣܬܵܐ ܩܵܠܵܐ.

ܡܘܿܕܝܼ ܒܸܕ ܗܵܘܹܐ ܐܸܢ ܒܘܼܫܵܝܘܼܬܵܐ ܕܐ݇ܢܵܫܹ̈ܐ ܕܪܹܐܠܗܘܿܢ ܩܵܠܵܐ NO (ܠܵܐ)؟

ܐܸܢ ܒܘܼܫܵܝܘܼܬܵܐ ܕܐ݇ܢܵܫܹ̈ܐ ܕܪܹܐܠܗܘܿܢ ܩܵܠܵܐ ‘No’، ܐܲܦܚܲܕ ܡܸܢܕܝܼ ܠܹܐ ܫܲܚܠܸܦ. ܐܵܢܝܼ ܩܸܛܪܹ̈ܐ ܕܥܵܡܪܵܢܹ̈ܐ ܐܲܨܠܵܝܹ̈ܐ ܘܒܢܲܝ̈ ܓܵܙܲܪ̈ܝܵܬܹܐ ܕܬܘܼܪܸܥܬܵܐ ܕܬܘܿܪܸܣ ܕܐܝܼܬܠܗܘܿܢ ܒܸܕ ܦܵܝܫܝܼ ܘܐܵܙܠ݇ܝܼ ܠܵܩܵܕ݇ܡܵܐ. ܕܪܵܝܬܵܐ ܕܩܵܠܵܐ ‘No’ ܡܲܥܢܵܝܘܿܗ̇ ܝܼܠܹܗ ܐܲܚܬܘܿܢ ܕܪܹܐܠܵܘܟ݂ܘܿܢ ܩܵܠܵܐ ܠܵܐ ܩܵܐ ܩܵܠܵܐ، ܠܲܝܬ ܚܕܵܐ ܐܘܼܪܚܵܐ ܐ݇ܚܹܪ݇ܬܵܐ ܠܸܣܢܵܕܵܐ ܩܵܐ ܥܵܡܪܵܢܹ̈ܐ ܐܲܨܠܵܝܹ̈ܐ ܘܒܢܲܝ̈ ܓܵܙܲܪ̈ܝܵܬܹܐ ܕܬܘܼܪܸܥܬܵܐ ܕܬܘܿܪܸܣ ܓܵܘ ܕܐܵܗܵܐ ܦܘܼܢܵܝ ܥܲܡܵܐ.

ܡ̣ܢ ܐܲܝܟܵܐ ܡܵܨܸܝܢ ܩܵܢܸܝܢ ܒܘܼܫ ܙܵܘܕܵܐ ܡܵܘܕܥܵܢܘܼܬܵܐ؟



**ܒܘܼܫ ܙܵܘܕܵܐ ܡܵܘܕܥܵܢܘܼܬܵܐ**

www.lwb.org.au